Imagini terifiante surprinse de camerele de supraveghere pe o strada din Constanta. Zeci de indivizi inarmati cu bate, sabii, macete si topoare au atacat mai multi tineri - fete si baieti - baricadati de spaima in curtea unei case.

Totul dupa ce o tanara i-a atras atentia unuia dintre agresori ca circula cu viteza pe o strada intens circulata. In urma atacului un tanar a fost grav ranit. Surprinzator este ca dupa ce agresorii au fost retinuti de catre procurori si politisti, judecatorii i-au eliberat pe motiv ca nu reprezinta pericol public.

Imaginile teribilului atac au fost surprinse de o camera de supraveghere. In imagini se pot observa 20 de indivizi inarmati cu bate, sabii si topoare care navalesc pe strada spre curtea unde mai multi tineri se refugiasera de spaima.

Victimele povestesc ca, inaintea acestui atac salbatic, le-au atras atentia indivizilor ca fac curse ilegale pe sosea si ca oricand pot produce accidente. Ca in vestul salbatic, atacatorii au lovit cu furie gardul si poarta in spatele careia tinerii vizati incercau sa se apare.

O fata baricadata in casa a sunat la 112 si a cerut cu disperare ajutor. Pana la sosirea politistilor insa, agresorii au fugit.

Marius Niculescu ofiter de presa IPJ Constanta: “Opt dintre persoanele care au folosit acte de violenta au fost initial retinute pe baza de ordonanta. In prezent politistii constanteni fac cercetari sub aspectul savarsirii infractiunii de incaierare.”

Dupa 24 de ore procurorii parchetului de pe langa Judecatoria Constanta i-au dus pe atacatori la instanta cu propunere de arestare preventiva. Aici insa surpriza, judecatorii au considerat ca cei care cu o zi in urma atacasera si lovisera cu bate si sabii un tanar nu reprezinta pericol public. Asa ca au decis cercetarea acestora in stare de libertate.

Victimele nu inteleg decizia magistratilor mai ales ca indivizii au dat dovada de o violenta iesita din comun.

Victima: “Aveti imagini, aveti probe, au fost ridicate arme albe? Si ei sunt liberi, nu stiu ce o sa se intample prietena mea ii este frica sa se duca la munca caci se duce pe strada asta. Nu ai cum sa te simti in siguranta din moment ce vine cu sabia si o baga prin poarta, nu ai cum sa te mai simti in siguranta.”

Victima: “Asta este tot ce mai uimeste. De ce le-au dat drumul atat de repede in conditiile in care au venit cu topoare cu macete sabii ce trebuia sa v ina cu pistolul sa ne omoare acolo pur si simpl."

Si vecinii celor atacati sunt speriati si nu vor altceva decat ca astfel de indivizi sa stea cel putin pentru o perioada, departe de comunitate.

Martora: “Nu este posibil in 2016 sa-ti fie frica sa mai mergi pe strada, sa-ti lasi copii pe strada, nu se poate, nu se poate asa ceva, imi este pur si simplu frica sa mai ies din casa."

Pe langa faptul ca indivizii sunt acum liberi s-a decis si schimbarea incadrarii juridice a faptelor, din loviri si alte violente in incaierare si asta in conditiile in care una dintre victime are nevoie de 45 de zile de ingrijiri medicale. Tinerii atacati sustin ca imaginile atacului infirma ipoteza incaierarii, in conditile in care ei se aflau baricadati in spatele gardului.

.